Takahiro Sakurai

ialah seorang pelakon suara latar, naratif dan personaliti radio lelaki dari Wilayah Aichi, Jepun. Peranan beliau sebagai pelakon suara animasi yang terkenal, menyuarakan karakter-karakter adiwira seperti Cloud Strife di Final Fantasy VII, Suzaku Kururugi di Code Geass, X di Mega Man X, Arataka Reigen di Mob Psycho 100, Giyu Tomioka di Demon Slayer: Kimetsu no Yaiba, dan Burton in Ninjala, serta beliau menyuarakan karakter-karakter penjahat seperti Maximilien Robespierre di Le Chevalier D'Eon, Hiltz di Zoids: Guardian Force, Sasori di Naruto Shippūden, Rohan Kishibe di JoJo's Bizarre Adventure: Diamond is Unbreakable,  dan Suguru Geto di Jujutsu Kaisen. Beliau menyuarakan watak utama Miyuki Kazuya di Ace of Diamond. Beliau adalah suara alih suara Jepun rasmi untuk Robert Pattinson di Twilight. Lingkungan suara beliau ialah tenor.

Kehidupan awal
Sakurai merupakan anak sulung daripada tiga beradik yang dilahirkan dalam sebuah keluarga yang memiliki kedai nasi. Semasa zaman muda, beliau mula meminati lakonan suara selepas menonton wawancara televisyen dengan pelakon suara. Beliau lulus dari Sekolah Menengah Okazaki Johsei. Selepas menamatkan pengajian dari Akademi Animasi Yoyogi di Nagoya dan Institut Lakonan 81, beliau membuat debut anime rasminya pada tahun 1996 dengan siri animasi TV bertajuk Bakusō Kyōdai Let's & Go!!. Sakurai menyatakan bahawa beliau akan mengambil alih kedai nasi keluarganya jika tidak meneruskan lakonan suara.

Kerjaya
Selepas berpindah dari sekolah latihan, beliau menjadi ahli 81 Produce di bawah pengaruh kekagumannya terhadap Toshihiko Seki. Malah sebelum debut rasminya, beliau sudah menerima kerja dalam drama radio dan projek lain semasa berada di sekolah latihan, tetapi untuk seketika selepas penampilan sulungnya, ada satu tempoh ketika dia tidak dapat mencari kerja walaupun selepas uji bakat. Pada tahun 1999, ketika beliau berumur 25 tahun dan tertanya-tanya sama ada beliau harus berhenti lakonan suara, dia mendapat peranan tetap dalam dua anime TV berturut-turut, Digimon Adventure dan Sensual Phrase, dan pada tahun yang sama, beliau menyanyikan lagu watak pertamanya dalam filem pertamanya yang dibintangi, Gate Keepers.

Dari 31 Ogos hingga 3 September 2006, Sakurai muncul dalam Eternity, drama pentas yang dihasilkan oleh kumpulan teater Joy. Sakurai dan Joy telah dituduh kerana melanggar hak cipta, sebagai Eternity adalah berdasarkan drama pentas Tokyo Sunshine Boys' Trap milik Kōki Mitani. Sakurai serta agensinya, 81 Produce mengeluarkan permohonan maaf.

Pada 22 April 2011, Sakurai memenangi "Anugerah Suara Watak Lelaki" di Anugerah Famitsu 2010. Pada tahun 2012, beliau memenangi "Anugerah Peminat Luar Negara" di Anugerah Seiyu ke-6.

Pada tahun 2013, selepas satu tahun perbincangan dengan syarikat rekod, Sakurai mengumumkan di rancangan radionya bahawa beliau akan menyanyikan lagu watak untuk Shirokuma Cafe. Pada bulan April, dia mengumumkan dalam rancangan radio "Cherry Bell Co., Ltd" bahawa dia akan meninggalkan 81 Produce, tempat dia bekerja sejak debutnya, dan pergi secara bebas. Pada 20 Julai 2014, beliau telah diumumkan di laman web rasmi bahawa beliau menjadi ahli INTENTION, yang diasaskan oleh rakannya Kenichi Suzumura.

Pada 25 Oktober 2016, Sakurai memijak permaidani merah di Festival Filem Antarabangsa Tokyo ke-27 sebagai John Paul di Genocidal Organ dengan Yuichi Nakamura sebagai Clavis Shepherd. Pada 25 Oktober 2018, beliau menghadiri Festival Filem Antarabangsa Tokyo ke-31 sebagai Metofies di Godzilla: The Planet Eater dengan Mamoru Miyano sebagai Haruo.

Sakurai menyenaraikan orang yang beliau suka seperti Ryūsei Nakao, Chō, Ryōtarō Okiayu, Tomokazu Seki, dan Minami Takayama sebagai pelakon suara kegemarannya dan dihormati, dan beliau mempunyai hubungan rapat dengan Keiji Fujiwara dalam kehidupan peribadinya. Beliau mahir dalam ilustrasi dan pernah mahu menjadi seorang ilustrator. Selain ilustrasi yang menarik perhatian dalam Canvas 2: Niji Iro no Sketch, beliau juga merupakan ahli kakitangan lukisan utama untuk episod akhir Code Geass: Lelouch of the Rebellion R2, dan telah dikreditkan sebagai pereka logotaip untuk musim kedua Active Raid.

Kehidupan peribadi
Sakurai telah berkahwin dengan bekas pelakon suara wanita selama hampir 20 tahun, yang tidak didedahkan kepada umum sehingga September 2022 selepas beliau mengakui laporan yang diterbitkan oleh Shukan Bunshun. Pada 26 Oktober 2022 Shukan Bunshun melaporkan bawaha Sakurai telah melakukan hubungan luar nikah dengan seorang penulis dari rancangan radionya, P.S. Genki Desu: Takahiro, yang bermula pada Oktober 2013 dan telah ditamatkan secara tiba-tiba pada 24 Oktober 2022, tanpa sebarang penjelasan alasan yang diberikan. Mereka telah menjalin hubungan selama 10 tahun, dengan mereka berhasrat untuk berkahwin, namun penulis didakwa tidak menyedarinya bahawa status perkahwinan Sakurai sehingga September 2022 Pada 3 November 2022, ketua Second Shot, syarikat di belakang rancangan radio Sakurai, memohon maaf kepada pendengar, yang kecewa daripada Sakurai dan penulis berkencan dan perlu mendengar mereka di rancangan radio. Dalam pengumuman yang sama, mereka membatalkan prapesanan untuk produk yang asalnya ditetapkan untuk dikeluarkan pada November 2022.

Rujukan

Pautan luar

Takahiro Sakurai di GamePlaza-Haruka Voice Acting Database 
Takahiro Sakurai di Hitoshi Doi's Seiyuu Database
Takahiro Sakurai  di Seiyuu database

Kategori:Kelahiran 1974
Kategori:Orang hidup
Kategori:Pelakon suara lelaki Jepun